Euroopa Liidu Teataja L 215 , 30/07/1992 Lk 0001 - 0002

Soomekeelne eriväljaanne: Peatükk 3 Köide 43 Lk 0184

Rootsikeelne eriväljaanne: Peatükk 3 Köide 43 Lk 0184



Nõukogu määrus (EMÜ) nr 2046/92, 30. juuni 1992, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: pidades silmas oliivõlituru suundmusi ja selle suhteid teiste taimeõlide turgudega, tuleks tüüpiline turuhind ja künnishind määrata kindlaks samal ajal kui muud oliiviõli ametlikud hinnad; seetõttu tuleks samuti kohandada tüüpilise turuhinna kindlaksmääramise kriteeriume; võimalikult paljudele tootjatele sekkumishindade tagamiseks tuleks võimaldada määruse nr 136/66/EMÜ [4] alusel tunnustatud tootjarühmadele ja nende ühendustele ligipääs ühenduse sekkumisele; seepärast tuleks määrust nr 136/66/EMÜ muuta, ON VASTU VÕTNUD KÄESOLEVA MÄÄRUSE: Artikkel 1 Määrust nr 136/66/EMÜ muudetakse järgmiselt. 1. Artikli 4 lõike 1 esimene lõik asendatakse järgmisega: "Igal aastal määratakse ühenduse oliiviõli jaoks tootja taotlushind, sekkumishind, tüüpiline turuhind ja künnishind." 2. Artikli 4 lõige 4 asendatakse järgmisega: "4. Lõike 1 punktis a osutatud hinnad ja lõikes 2 osutatud standardkvaliteet võetakse vastu asutamislepingu artikli 43 lõikes 2 sätestatud korras." 3. Artikli 5 lõike 1 teine lõik asendatakse järgmisega: "Nõukogu määrab igal aastal tootmistoetuse summa ühiku kohta kindlaks asutamislepingu artikli 43 lõikes 2 sätestatud korras. Tootjatele, kelle keskmine õlitoodang on alla 500 kilogrammi turustusaastal, võib kehtestada eraldi ühikumäära." 4. Artikkel 7 asendatakse järgmisega: "Artikkel 7 Tüüpiline turuhind määratakse kindlaks tasemel, mis võimaldab oliiviõlitoodangu normaalset müüki, võttes arvesse suundumusi taimsete õlide ja rasvade turul." 5. Artikli 11 lõige 6 asendatakse järgmisega: "6. Nõukogu määrab samal ajal tüüpilise turuhinna kindlaksmääramisega komisjoni ettepanekul kvalifitseeritud häälteenamusega kindlaks lõikes 5 osutatud tarbimistoetuse protsendimäära ning sellise tarbimistoetuse protsendimäära, mida kasutatakse teavitamismeetmete ning muude meetmete jaoks, mis on ette nähtud ühenduses toodetud oliiviõli tarbimise soodustamiseks." 6. Artikli 12 lõike 1 esimene lõik asendatakse järgmisega: "Tootjaliikmesriikide poolt määratud sekkumisametid ostavad iga turustusaasta juulis, augustis, septembris ja oktoobris vastavalt lõike 4 kohaselt vastuvõetud eeskirjadele kokku ühendusest pärit oliiviõli, mida pakuvad tootjad või määruse (EMÜ) nr 1360/78 kohaselt tunnustatud tootjarühmad ja tootjarühmade ühendused (või nimetatud määruse kohaselt tunnustatud tootjate organisatsioonid ja/või nende liidud) tootmispiirkondades asuvates sekkumiskeskustes. Sekkumisametid ostavad kokku sekkumishinnaga. Kui sekkumisametile pakutava õli nimetus või kvaliteet ei vasta tingimustele, mille alusel sekkumishind kehtestati, kohandatakse kokkuostuhinda hinna tõstmiste ja alandamise skaala abil." Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse alates 1. novembrist 1992, välja arvatud artikli 1 lõige 6, mida kohaldatakse alates käesoleva määruse jõustumisest. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. juuni 1992 Nõukogu nimel eesistuja Arlindo Marques Cunha [1] EÜT C 119, 11.5.1992, lk 21. [2] EÜT C 150, 15.6.1992. [3] EÜT C 169, 6.7.1992. [4] EÜT L 172, 30.9.1966, lk 3025/66. Määrust on viimati muudetud määrusega (EMÜ) nr 356/92 (EÜT L 39, 15.2.1992, lk 1). --------------------------------------------------